
Par dārzkopības kooperatīvo sabiedrību projektu „Ceļa segumu atjaunošana 
DKS “Aurora – Dārziņi 1”, “Lazdas”, “Jāņupe-2” un KDS “Ziediņi” teritorijā, 
Olaines novadā” finansējumu
Tiek dots vārds: Andrim Bergam

Olaines novada pašvaldība atbilstoši Olaines novada domes 2012.gada 24.oktobra noteikumiem „Kārtība, kādā Olaines novada pašvaldība piešķir finansējumu dārzkopības sabiedrībām koplietošanas zemes labiekārtošanai”, 8.1.punktam - iekšējo pievadceļu pie nekustamajiem īpašumiem izbūvei piešķir finansējumu dārzkopību sabiedrību koplietošanas teritoriju labiekārtojumam.

Ar Olaines novada pašvaldības domes 2026.gada 28.janvāra sēdes lēmumu “Par Olaines novada pašvaldības budžetu 2026.gadam” noteiktas pašvaldības 2026.gada budžeta prioritātes – izglītība, sociālā aizsardzība, novada attīstība un teritorijas labiekārtošana un apstiprināti saistošie noteikumi Nr.SN1/2026 “Par Olaines novada pašvaldības budžetu 2026.gadam”, kuros ievērojot 2025.gadā dārzkopību kooperatīvo sabiedrību un biedrību (turpmāk – DKS) iesniegtos pieteikumus pašvaldības finansējuma saņemšanai (iekšējo pievadceļu pie nekustamajiem īpašumiem izbūvei (t.sk. 20206.gadā iesniegtos papilddokumentus finansējuma saņemšanai)), pašvaldības budžetā paredzēts finansējums atbilstoši Olaines novada domes 2012.gada 24.oktobra noteikumos „Kārtība, kādā Olaines novada pašvaldība piešķir finansējumu dārzkopības sabiedrībām koplietošanas zemes labiekārtošanai” noteiktajai kārtībai (t.sk. deklarēto personu intensitātei).

Saskaņā ar Olaines novada domes 2012.gada 24.oktobra noteikumiem „Kārtība, kādā Olaines novada pašvaldība piešķir finansējumu dārzkopības sabiedrībām koplietošanas zemes labiekārtošanai”:

3.1punktu, par Pretendenta iesniegto koplietošanas zemes labiekārtošanas pasākumu projektu (turpmāk tekstā – Projekts) Pašvaldības finansējums tiek sniegts pēc katra iepriekšējā gada uz kārtējā gada 1.janvāri saņemtā nekustamā īpašuma nodokļa (turpmāk tekstā – NIN) apmēra no konkrētās dārzkopības sabiedrības nekustamā īpašumu visiem īpašniekiem un konkrētās atbilstoši dārzkopības sabiedrības teritorijā atrodošajos nekustamajos īpašumos deklarētajam iedzīvotāju skaitam, atbilstoši šādai atbalsta intensitātei:


	Deklarēto personu intensitāte %
	Atbalsta intensitāte %

	Līdz 25
	50

	26-40
	60

	41-55
	70

	56-70
	80

	71 un vairāk
	90


3.2punktu, ja iesniegtā projekta kopsumma pārsniedz saņemtā NIN apmēru, finansējums tiek piešķirts līdz 50% apmērā no iesniegtā projekta realizēšanai nepieciešamā finansējuma no summas, kura pārsniedz NIN;

4.punktu, Pretendents kārtējā gadā var iesniegt vienu pieteikumu uz vienu šo noteikumu 8.punktā minēto aktivitāti. Ja, Pretendents kārtējā gadā iesniedz otru pieteikumu uz šo noteikumu 8.punktā minēto aktivitāti, Pašvaldības finansējums var tikt sniegts atbilstoši 3.2 punktā noteiktajam, ņemot vērā arī abu kārtējā gada projektu kopsummas, ja kārtējā gada noteiktie Pašvaldības budžeta līdzekļi atļauj; 

5.punktu,
Olaines novada dome pieņem lēmumu par Pašvaldības finansējuma sniegšanu, atbilstoši apstiprinātā kārtējā (ikgadējā) Olaines novada pašvaldības budžetā šim mērķim noteiktajam finanšu līdzekļu apmēram. 6.punktu, Olaines novada pašvaldība nodrošina lēmuma par finansējuma sniegšanu pieņemšanas atklātumu, kā arī vienlīdzīgu un taisnīgu attieksmi iesniegumu izskatīšanas procesā;

8.punktu, Pašvaldības finansējumu piešķir šādām aktivitātēm (darbiem):

 8.3. iekšējo pievadceļu pie nekustamajiem īpašumiem izbūvei;

15.punktu, pieteikumus izvērtē Olaines novada domes Attīstības un komunālo jautājumu komiteja un Finanšu komiteja;

16.punktu, lēmumu par tiesībām saņemt Pašvaldības finansējumu vai noraidīšanu, pieņem Olaines novada dome kārtējā sēdē. Olaines novada domes lēmums par sev piederošu finanšu līdzekļu finansējuma piešķiršanu, nav apstrīdams; 

17.punktu, pēc Olaines novada domes lēmuma pieņemšanas par Pašvaldības finansējuma piešķiršanu, pašvaldība slēdz līgumu ar Pretendentu par Projekta finansēšanu. Līgumā tiek noteikta finansējuma kārtība, atskaišu sniegšanas kārtība, atbildība, kā arī citi noteikumi; 

19.punktu,
Pretendents maksā avansa un citus starpmaksājumus, tai skaitā arī apmaksā tehniskā projekta izmaksas.

Pašvaldības Iepirkumu komisija izsludināja atklātu konkursu Nr. ONP 2026/37 „Ceļa segumu atjaunošana DKS “Aurora – Dārziņi 1”, “Lazdas”, “Jāņupe-2” un KDS “Ziediņi” teritorijā, Olaines novadā” un 2026.gada 20.jūlijā sagatavoja ziņojumu. Iepirkuma priekšmets ir sadalīts 4 (četrās) daļās:
1. daļa “Dārzkopības kooperatīvās sabiedrības „Jāņupe-2” koplietošanas teritorijā esošo ceļu remonts”;

2. daļa “DKS “Lazdas” koplietošanas ceļu labiekārtošana”;

3. daļa “Ceļa seguma labiekārtošanas darbi DKS “Aurora -Dārziņi 1” teritorijā”;

4. daļa “Kooperatīvās dārzkopības sabiedrības “Ziediņi” koplietošanas iekšējo pievadceļu pie nekustamajiem īpašumiem izbūve”.

CPV kodi: 45233120-6 – (Ceļu būvdarbi), 45233200-1 – (Dažādi ceļu seguma būvdarbi), 45112000-5 – (Rakšanas un zemes pārvietošanas darbi).

Iepirkumu komisija 2026.gada 20.jūlijā nolēma slēgt līgumu:

1.daļa - “Dārzkopības kooperatīvās sabiedrības „Jāņupe-2” koplietošanas teritorijā esošo ceļu remonts”

	Pretendenta nosaukums
	Reģistrācijas numurs
	Kopējā līgumcena (bez PVN)

	"Agrosēta" SIA
	40003352219
	EUR 9 071,50


2.daļa - “DKS „Lazdas” koplietošanas ceļu labiekārtošana”

	Pretendenta nosaukums
	Reģistrācijas numurs
	Kopējā līgumcena (bez PVN)

	"SC GRUPA" SIA
	48503000026
	EUR 35 702,05


3.daļa - “Ceļa seguma labiekārtošanas darbi DKS “Aurora – Dārziņi 1” teritorijā”

	Pretendenta nosaukums
	Reģistrācijas numurs
	Kopējā līgumcena (bez PVN)

	"SC GRUPA" SIA
	48503000026
	EUR 36 616,92


4.daļa - “Kooperatīvās dārzkopības sabiedrības „Ziediņi” koplietošanas iekšējo pievadceļu pie nekustamajiem īpašumiem izbūve”

	Pretendenta nosaukums
	Reģistrācijas numurs
	Kopējā līgumcena (bez PVN)

	"Agrosēta" SIA
	40003352219
	EUR 6 615,00


Izvērtējot pašvaldības rīcībā esošo informāciju un ar lietu saistītos apstākļus, konstatēts:

Uz 2026.gada 1.janvāri saņemts nekustamā īpašuma nodoklis no dārzkopības sabiedrībā atrodošo nekustamo īpašumu īpašniekiem, aprēķināta intensitāte un pēc iesniegtajiem projektiem un materiāliem -  pašvaldības finansējums sastāda:

	Nr.

p.k.
	DKS/KDS
	Saņemtais NĪN
	Inten-

sitāte

%
	Pašvaldības finansējums pēc intensitātes

EUR
	Kopējā 

cena ar PVN

EUR
	Pēc Noteikumu

3.2 punkta

EUR
	Pašvaldības

finansējums kopā EUR

	1.
	„Jāņupe-2”
	13744.04
	60
	8 246.42
	10 976.52
	Nav attiecināms
	  6 585.91

	2.
	„Lazdas”
	8811.29
	60
	5 286.77
	43 199.48
	17 194.10
	22 480.87

	3.
	“Aurora-  Dārziņi 1”
	8847.1
	80
	7 077.68
	44 306.47
	17 729.69
	24 807.37

	4.
	„Ziediņi”
	7325.21
	70
	7325.21


	  8 004.15
	339.47
	  7 664.68


Ņemot vērā Iepirkumu komisijas 2026.gada 20.jūlija atklāta konkursa Nr. ONP 2026/37 „Ceļa segumu atjaunošana DKS “Aurora – Dārziņi 1”, “Lazdas”, “Jāņupe-2” un KDS “Ziediņi” teritorijā, Olaines novadā” rezultātus, 2012.gada 24.oktobra noteikumu “Kārtība, kādā Olaines novada pašvaldība piešķir finansējumu dārzkopības sabiedrībām koplietošanas zemes labiekārtošanai” prasības, Finanšu komitejas 2026.gada 22.jūlija sēdes protokolu Nr.7 un, pamatojoties uz Pašvaldību likuma  2.panta pirmo daļu, 4.panta pirmās daļas 3.punktu un trešo daļu, 5.pantu, 10.panta pirmās daļas 21.punktu, atklāti balsojot ar 11 balsīm par – A.Bergs, I.Brence, D.Ivanovs, A.Vurčs, J.Kudiņš, T.Ritums, L.Šmite, I.Čukure, J.Precinieks, M.Vanags, J.Kuzmins, pret nav, atturas nav, dome nolemj:

1. Atbalstīt:

1.1.  Dārzkopības kooperatīvās sabiedrības “Jāņupe-2” (reģistrācijas Nr. 40003184814) projektu “Dārzkopības kooperatīvās sabiedrības “Jāņupe-2” koplietošanas teritorijā esošo ceļu remonts” par kopējo summu 10 976.52 EUR (ar PVN), ar pašvaldības finansējumu 6585.91 EUR (seši tūkstoši pieci simti astoņdesmit pieci euro un 91 cents); 

1.2.  Dārzkopības kooperatīvās sabiedrības „Lazdas” (reģistrācijas Nr. 40103074794) projektu “Dārzkopības kooperatīvās sabiedrības “Lazdas” koplietošanas ceļu labiekārtošana” par kopējo summu 43 199.48 EUR (ar PVN), ar pašvaldības finansējumu 22 480.87 EUR (divdesmit divi tūkstoši četri simti astoņdesmit euro un 87 centi); 

1.3.  Dārzkopības kooperatīvās sabiedrības “AURORA-DĀRZIŅI 1” (reģistrācijas                                Nr. 40003610966) projektu “Ceļa seguma labiekārtošanas darbi DKS “AURORA-DĀRZIŅI 1” teritorijā” par kopējo summu 44 306.47 EUR (ar PVN), ar pašvaldības finansējumu 24 807.37 (divdesmit četri tūkstoši astoņi simti septiņi euro un 37 centi);

1.4.  Kooperatīvās sabiedrības “Olaines novada Jāņupes kooperatīvā dārzkopības sabiedrība “Ziediņi”” (reģistrācijas Nr. 40103095014) projektu “Kooperatīvās dārzkopības sabiedrības “Ziediņi” koplietošanas iekšējo pievadceļu pie nekustamajiem īpašumiem izbūve” par kopējo summu 8 004.15 EUR (ar PVN), ar pašvaldības finansējumu 7 664.68 EUR (septiņi tūkstoši seši simti sešdesmit četri euro un 68 centi).

2. Noteikt, ka lēmuma 1.punkta apakšpunktos noteiktais pašvaldības finansējums apmaksājams no Olaines novada pašvaldības pamatbudžeta izdevumu sadaļas „Autotransports” (EKK 3263).

3. Uzdot pašvaldības izpilddirektoram noslēgt līgumu ar lēmuma 1.punkta apakšpunktos noteiktajām dārzkopības kooperatīvajām sabiedrībām:

3.1.  par iesniegto projektu finansēšanu;

3.2.  un trīspusēju līgumu ar darbu izpildītājiem (pašvaldība, DKS, darbu izpildītājs) par darbu izpildi (Iepirkuma identifikācijas Nr. ONP 2026/37).

4. Noteikt, ja dārzkopības kooperatīvās sabiedrības/biedrība līdz 2026.gada 11.decembrim pašvaldībā nav iesniegušas lēmuma 3.1.punktā noteiktajā līgumā 4.1.1. un 4.1.2.apakšpunktā noteiktos dokumentus, šis lēmums zaudē savu spēku.

Sēdes vadītājs








A.Bergs

